Con Havoc y Brokeback Mountain, Hathaway marcaba ixe cambio radical en a suya trachectoria. Con tot, a suya maduración artistica no se manifestó dica 2006, anyo en que treballó chunto a la consagrada actriz estausunidense Meryl Streep en The Devil Wears Prada. Amostrando que yera a l'altaria d'as grans actrices cinematograficas, iste zaguer filme comportó lo suyo reconoiximiento mediatico y profesional, y la catapultó como una d'as actrices més prometederas de Hollywood. Asinas, en 2008, consiguiba la suya primer nominación a os Oscar per a suya entrepretación a la cinta Rachel Getting Married de Jonathan Demme.